**A FRIENDS CLUB HUNGARY KFT.**

**TALKY MODE SZOLGÁLTATÁSÁHOZ ÉS HONLAPJÁHOZ KAPCSOLÓDÓ**

**FELHASZNÁLÓK RÉSZÉRE SZÓLÓ**

**ADATKEZELÉSI TÁJÉKOZTATÓJA**

Hatályos: 2022. március 30.

Verzió: 01

1. **BEVEZETÉS:**

**A Friends Club Hungary Szolgáltató Korlátolt Felelősségű Társaság** (székhely: 1036 Budapest, Bécsi út 85. fszt. 5., továbbiakban: **Társaság** vagy **Adatkezelő**) az alábbiakban tájékoztatja a <http://www.talkymode.com/> honlap (továbbiakban: “**Honlap”**) felhasználóit (minden olyan személy, aki ellátogat a Honlapra, regisztrál, kitölti az ajánlatkérő formanyomtatványt, valamint igénybe veszi a szolgáltatást - továbbiakban: **Felhasználó** vagy **Érintett**) a Honlap használata és a szolgáltatás (továbbiakban: **“Talky Mode”** vagy **“Szolgáltatás”** ) igénybe vétele során felmerülő adatkezelésekre, az adatvédelemmel kapcsolatos hatályos nemzetközi és hazai jogszabályi előírásoknak, így különösen az EURÓPAI PARLAMENT ÉS A TANÁCS (EU) 2016/679 RENDELETÉNEK a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet, továbbiakban: **GDPR**), valamint az információs önrendelkezési jogról és információszabadságról szóló 2011. évi CXII. törvény rendelkezéseinek megfelelően.

**Az Általános Adatvédelmi Rendelet (General Data Protection Regulation, továbbiakban: GDPR) 13. cikke alapján a személyes adatok kezelésével összefüggésben az alábbiakról tájékoztatjuk:** *(A jelen Tájékoztatóban használt fogalmak a GDPR-ban rögzített fogalmak szerint értelmezendők.)*

Jelen tájékoztató mindenkor hatályos változata a Honlapon az Adatkezelés menüpontban érhető el. Az Adatkezelő fenntartja magának a jogot, hogy jelen tájékoztatót bármikor módosítsa. A módosításokat a jelen tájékoztató egységes szerkezetbe foglalt verziójának megjelenítésével tesszük közzé a módosítások jelzése mellett.

A Talky Mode egy olyan szolgáltatás, amely **lehetőséget ad magánembereknek, újságíróknak és cégeknek egyaránt, hogy 45 perces videó beszélgetéseket kezdeményezzenek ismert művészekkel, énekesekkel, sportolókkal, színészekkel, rendezőkkel.** Az oldallal az a célunk, hogy lehetőséget adjunk a „közönség” számára, hogy személyesen is legyen lehetőségük találkozni az online térben, azokkal a művészekkel, sportolókkal, elismert emberekkel, akik számukra sokat jelentenek (továbbiakban: **“Beszélgető Partner”**).

***Kérjük, hogy olvassa el figyelmesen jelen tájékoztatót, mert csak így kaphat teljes képet az adatkezelések során irányadó szabályokról!***

1. **ADATKEZELŐ MEGNEVEZÉSE**

E tájékoztató kiadója és egyben az Adatkezelő:

**Cégnév: Friends Club Hungary Szolgáltató Korlátolt Felelősségű Társaság**

**Székhely: 1036 Budapest, Bécsi út 85. fszt. 5.**

**Cégjegyzékszám: 01-09-996972**

**Képviselők neve: Szabó Dániel ügyvezető**

**E-mail cím: info@talkymode.com**

1. **ADATFELDOLGOZÓK MEGNEVEZÉSE**

**Tevékenységünk során szerződés alapján az alábbi adatfeldolgozók szolgáltatását vesszük igénybe:**

|  |  |  |  |  |
| --- | --- | --- | --- | --- |
| **Tevékenység** | **Név** | **Székhely** | **Cégjegyzékszám** | **Kapcsolat** |
| **Weboldal üzemeltetési és tárhely/szerver szolgáltató** | Sikó Bálint e.v. | 1026 Budapest, Pasaréti út 33. | EV nyilvántartási szám: 14022874 | sikobalint@gmail.com |
| **Videóbeszélgetés rendszer üzemeltetési és tárhely szolgáltató** | rentIT Kft. | 2030 Érd Festő u. 93. | 13-09-155650 | info@rentit.hu |
| **Levelezési rendszer szolgáltató** | Deploy IS Kft. | 1032 Budapest, Ágoston utca 2. IV. em. 20. | 01-09-905856 | [info@deployis.eu](mailto:info@deployis.eu) |
| **Hírlevél küldő szolgáltató** | COMPOFFICE-R Kft. | 2030 Érd, Festő u. 93. | 13-09-096805 | info@rentit.hu |
| **Számlázási rendszer szolgáltató** | KBOSS.hu Kft. (szamlazz.hu)  ​​ | 1031 Budapest, Záhony utca 7. | 01-09-303201 | info@szamlazz.hu |
| **Könyvelési szolgáltató** | Bonustax 2000 Kft. | 1141 Budapest, Vezér út 104/a | 01-09-692963 | [info@bonustax.hu](mailto:info@bonustax.hu) |

1. **AZ ADATOK FORRÁSA**

Az adatok forrása az Érintett.

1. **ADATKEZELÉS**

Az Adatkezelő a Talky Mode szolgáltatásával összefüggő tevékenysége során az alábbi adatkezeléseket végzi, melyeket az átláthatóság végett külön-külön tüntetünk fel a kezelt adatok típusa, adatkezelés célja, jogalapja, adatok forrása, adatkezelés címzettjei és adattárolás időtartama megjelölésével.

1. **A honlapon történő regisztráció**

A [www.talkymode.com](http://www.talkymode.com) Holnap használata során, amint a Felhasználó kiválasztotta azt a Beszélgető Partnert, akivel szívesen beszélgetne, az “Ajánlatot kérek!” gombra kattintva először a honlapon való regisztráció szükséges, csak azután lehet az ajánlatkérő formanyomtatványt kitölteni.

A regisztráció során a Felhasználónak meg kell adnia a nevét (vezetéknév és keresztnév), e-mail címét és egy tetszőleges jelszót, majd az adatvédelmi tájékoztató és az ÁSZF elfogadása után a rendszer automatikusan e-mail felhívást küld a regisztráció megerősítésére, és a regisztráció véglegesítése csak ezen megerősítést követően történik. Félbehagyott regisztráció esetén egy 5 napon belül egy emlékeztető e-mailt küldünk a regisztráció félbe hagyásáról.

|  |  |  |  |  |  |  |
| --- | --- | --- | --- | --- | --- | --- |
| **Adatkezelés leírása** | **Kezelt adatok köre** | **Adatkezelés célja** | **Adatkezelés jogalapja** | **Adatok forrása** | **Adatkezelés címzettjei** | **Adattárolás időtartama** |
| Regisztráció e-mail címmel | * Név (vezetéknév és keresztnév) * e-mail cím * jelszó titkosítva * Regisztráció időpontja és kapcsolódó logfile-ok | Honlapra történő regisztráció | Érintett hozzájárulása (GDPR 6. cikk (1) a)) | Érintett | Weboldal üzemeltetési és tárhely/szerver szolgáltató, mint adatfeldolgozó  Levelezési rendszer szolgáltató, mint adatfeldolgozó | A regisztráció megerősítése hiányában az emlékeztető e-mail küldését követő 30 nap.  Regisztráció megerősítése esetén a Regisztráció törléséig  vagy  Inaktivitás esetén az utolsó bejelentkezéstől számított 12 hónapig |

1. **Ajánlatkéréshez kapcsolódó adatkezelés**

Regisztráció megerősítését követően a Honlapra való bejelentkezés után a Felhasználónak lehetősége van ajánlatot kérni az “Ajánlatot kérek!” ikonra kattintva a formanyomtatvány kitöltésével. Amennyiben az Érintett olyan személlyel szeretne beszélgetni, aki nem szerepel a listában, úgy ezt az “Egyedi kívánság” ikonra kattintva jelezheti.

|  |  |  |  |  |  |  |
| --- | --- | --- | --- | --- | --- | --- |
| **Adatkezelés leírása** | **Kezelt adatok köre** | **Adatkezelés célja** | **Adatkezelés jogalapja** | **Adatok forrása** | **Adatkezelés címzettjei** | **Adattárolás időtartama** |
| Ajánlatkérés | * - Név * - E-mail cím (ezeket a rendszer automatikusan betölti) * - Cégnév * - Telefonszám * - Kivel szeretnél beszélgetni? (Beszélgető Partner neve)   - **Milyen alkalomból szeretnél beszélgetést kezdeményezni?** *(listából kiválasztani)*:  - privát beszélgetés köztem és a felkért személy között;  - meglepetés élmény valaki számára, ünnepi alkalomból;  - szervező vagyok, rendezvény keretein belül szeretnénk a beszélgetést  - Újságíró vagyok, interjú céljából szeretném a beszélgetést  - Főiskolások számára, egy óra keretein belül szeretnénk a beszélgetést  - sportegyesület számára, a fiatal sportolók motivációja céljából szeretnénk a beszélgetést  - Bemutatkozás (szabad szöveges)  - A beszélgetés dátuma és időpontja  - Második opció a beszélgetés dátumára és pontos időpontjára  - Ajánlatkérés a teljes beszélgetés rögzítésére (igen/nem)  - Ajánlatkérés a teljes beszélgetés 1 fórumon való közzétételére (igen/nem)  - 3 perces vágott videóanyag kérése (igen/nem)  **Számlázási adatok:**  -Magánszemély megrendelő esetén:  - Név  - Lakcím  Vállalkozás megrendelő esetén:   * Vállalkozás neve (cég név, egyéni vállalkozó név stb.) * székhely * adószám   Ajánlatkérés időpontja és kapcsolódó logfile-ok | Ajánlatkérés dokumentálása | Szerződés előkészítéséhez szükséges lépések megtétele (GDPR 6. cikk (1) b)) | Érintett | Weboldal üzemeltetési és tárhely/szerver szolgáltató, mint adatfeldolgozó  Levelezési rendszer szolgáltató, mint adatfeldolgozó | Ha nem jön létre a szerződés, akkor a meghiúsulástól számított 5 évig (általános elévülési idő)  Ha létrejön a szerződés, akkor a teljesítéstől számított 5 évig (általános elévülési idő) |

1. **Visszaigazolás és díjbekérő**

Az ajánlatkérő formanyomtatvány Társaságunkhoz való beérkezését követően haladéktalanul felvesszük a kapcsolatot a kiválasztott Beszélgető Partnerrel, majd a Beszélgető Partnerrel való egyeztetést követően válaszolunk a Felhasználónak, hogy az általa kiválasztott Beszélgető Partner mikor és milyen feltételekkel, így különösen milyen díj ellenében vállalja az online beszélgetést. A visszaigazolással együtt megküldjük az ajánlatkérőnek a díjbekérőt, amelyen szereplő összegnek a Társaság bankszámlájára való **átutalással** az **ajánlat elfogadottnak minősül és létrejön a szerződés** a Társaság és az ajánlatkérő között az ajánlatkérés elküldése előtt megerősített ÁSZF szerinti tartalommal. A díj megfizetésére 5 munkanap áll az Ajánlatkérő rendelkezésére, ezen határidőt túllépve Társaságunk ajánlati kötöttsége nem áll fenn. Amennyiben az ajánlatot csak részben fogadja el, akkor csak az elfogadott részre vonatkozó díjat kell megfizetni.

|  |  |  |  |  |  |  |
| --- | --- | --- | --- | --- | --- | --- |
| **Adatkezelés leírása** | **Kezelt adatok köre** | **Adatkezelés célja** | **Adatkezelés jogalapja** | **Adatok forrása** | **Adatkezelés címzettjei** | **Adattárolás időtartama** |
| Visszaigazolás és díjbekérő | * - Név * - Cégnév * - E-mail cím * - Telefonszám   - Beszélgető Partner neve  - Díj összege  - Beszélgetés időpontja  - Beszélgetés anyagára vonatkozó lehetséges külön megállapodások és vonatkozó díjak  **Díjbekérőn szereplő számlázási adatok:**  -Magánszemély megrendelő esetén:  - Név  - Lakcím  Vállalkozás megrendelő esetén:   * Vállalkozás neve (cég név, egyéni vállalkozó név stb.) * székhely * adószám | Szerződés tartalmának megállapítása | Szerződés előkészítéséhez szükséges lépések megtétele (GDPR 6. cikk (1) b)) | Érintett | Weboldal üzemeltetési és tárhely/szerver szolgáltató, mint adatfeldolgozó  Levelezési rendszer szolgáltató, mint adatfeldolgozó  Számlázási rendszer szolgáltató, mint adatfeldolgozó  Könyvelési szolgáltató, mint adatfeldolgozó | Az ajánlat elutasítása esetén az elutasítástól számított 5 évig (általános elévülési idő)  Az ajánlat részben vagy teljesen való elfogadása esetén a teljesítéstől számított 5 évig (általános elévülési idő) |

1. **Számla**

A Felhasználó által átutalt összeg beérkezését követően haladéktalanul megküldjük a végleges számlát a megfizetett összegről.

|  |  |  |  |  |  |  |
| --- | --- | --- | --- | --- | --- | --- |
| **Adatkezelés leírása** | **Kezelt adatok köre** | **Adatkezelés célja** | **Adatkezelés jogalapja** | **Adatok forrása** | **Adatkezelés címzettjei** | **Adattárolás időtartama** |
| Szolgáltatás számlája | Magánszemély megrendelő esetén:  - Név  - Lakcím  Vállalkozás megrendelő esetén:   * Vállalkozás neve (cég név, egyéni vállalkozó név stb.) * székhely * adószám | Díjfizetés bizonylatolása | Jogszabály: Számviteli tv. 165-169.§., ÁFA tv. 169.§. - GDPR 6. cikk (1) c) pont | Érintett | Levelezési rendszer szolgáltató, mint adatfeldolgozó  Számlázási rendszer szolgáltató, mint adatfeldolgozó  Könyvelési szolgáltató, mint adatfeldolgozó  NAV, mint önálló adatkezelő | A számla kiállítását követő 8. év vége. |

1. **Videóbeszélgetés**

A Felhasználó által fizetendő díj Társaságunkhoz való beérkezését követően megküldjük a Felhasználó számára a belépési linket, amelyen keresztül be tud lépni a beszélgetésbe. A beszélgetés során a Beszélgető Partner és a Felhasználó mellett Társaságunk munkatársa is jelen van, elakadás során írásban megjelenő kérdésekkel segíti a kérdezőt, valamint abban az esetben, ha a Felhasználó nem tartja be az ÁSZF részét képező Beszélgetési Etikettben szereplő iránymutatásokat, bármikor megszakíthatja a beszélgetést az ÁSZF szerint (erre a Beszélgető Partnernek is lehetősége van).

|  |  |  |  |  |  |  |
| --- | --- | --- | --- | --- | --- | --- |
| **Adatkezelés leírása** | **Kezelt adatok köre** | **Adatkezelés célja** | **Adatkezelés jogalapja** | **Adatok forrása** | **Adatkezelés címzettjei** | **Adattárolás időtartama** |
| Belépő link megküldése e-mailben | Név  E-mail cím | Szolgáltatás teljesítése | Szerződéses kötelezettség teljesítése - GDPR 1. cikk. (6) bek. b) pont | Érintett | Videóbeszélgetés rendszer üzemeltetési és tárhely szolgáltató, mint adatfeldolgozó  Levelezési rendszer szolgáltató, mint adatfeldolgozó | Szerződés teljesítésétől számított 5 év (általános elévülési idő) |
| Élő videóbeszélgetés | Érintett (és Beszélgető Partner) képmása és hangja, beszélgetés tartalma | Szolgáltatás teljesítése | Szerződéses kötelezettség teljesítése - GDPR 1. cikk. (6) bek. b) pont | Érintett | Videóbeszélgetés rendszer üzemeltetési és tárhely szolgáltató, mint adatfeldolgozó | Szerződés teljesítésétől számított 5 év (általános elévülési idő) |
| Videóbeszélgetés rögzítése és elérhetővé tétele magánfelhasználás céljából, vagy 1 előre leegyeztetett fórumon való egyszeri közzététel céljából (megállapodástól függően) | Érintett (és Beszélgető Partner) képmása és hangja, beszélgetés tartalma  Név  E-mail cím | Szolgáltatás teljesítése | Szerződéses kötelezettség teljesítése - GDPR 1. cikk. (6) bek. b) pont | Érintett | Videóbeszélgetés rendszer üzemeltetési és tárhely szolgáltató, mint adatfeldolgozó  Levelezési rendszer szolgáltató, mint adatfeldolgozó | Szerződés teljesítésétől számított 5 év (általános elévülési idő) |
| 3 perces vágott anyag elkészítése és elérhetővé tétele | Érintett (és Beszélgető Partner) képmása és hangja, beszélgetés tartalma  Név  E-mail cím | Szolgáltatás teljesítése | Szerződéses kötelezettség teljesítése - GDPR 1. cikk. (6) bek. b) pont | Érintett | Videóbeszélgetés rendszer üzemeltetési és tárhely szolgáltató, mint adatfeldolgozó  Levelezési rendszer szolgáltató, mint adatfeldolgozó | Szerződés teljesítésétől számított 5 év (általános elévülési idő) |

1. **Panaszkezelés**

A Talky Mode használatával kapcsolatos bármely panasz esetén kérjük, vegye fel velünk a kapcsolatot az [**info@talkymode.**](mailto:info@talkymode.hu)**com**  e-mail címen vagy írjon a **1036 Budapest, Bécsi út 85. fszt. 5.** postacímünkre. Ha lehetséges, azonnal kivizsgáljuk és orvosolja a panaszt. Panaszkezelésre egyebekben az ÁSZF-ben rögzített szabályok irányadóak.

|  |  |  |  |  |  |  |
| --- | --- | --- | --- | --- | --- | --- |
| **Adatkezelés leírása** | **Kezelt adatok köre** | **Adatkezelés célja** | **Adatkezelés jogalapja** | **Adatok forrása** | **Adatkezelés címzettjei** | **Adattárolás időtartama** |
| Panaszkezelés | Név  Lakcím (postai úton érkező panasz esetén)  Telefonszám (nem kötelező)  E-mail cím (e-mailben érkező panasz esetén)  Dátum  Panasz tartalma | Panaszkezelés | Jogszabály: Fogyasztóvédelmi tv. 17/A-17/B. § - GDPR 6. cikk (1) bek. c) pont | Érintett | Levelezési rendszer szolgáltató, mint adatfeldolgozó  Postai válaszküldemény esetén Magyar Posta Zrt., mint önálló adatkezelő | Panasz elbírálását és megválaszolását követő 5 év. |
| Panasz - jegyzőkönyv | Név, lakcím  A panasz előterjesztésének helye, ideje, módja,  A panasz részletes leírása, a bemutatott iratok, dokumentumok és egyéb bizonyítékok jegyzéke,  Adatkezelő nyilatkozata a fogyasztó panaszával kapcsolatos álláspontjáról  A jegyzőkönyv felvételének helye, ideje | Panaszkezelés | Jogszabály: Fogyasztóvédelmi tv. 17/A-17/B. § - GDPR 6. cikk (1) bek. c) pont | Érintett | Hatósági ellenőrzés esetén Fogyasztóvédelmi hatóság, mint önálló adatkezelő | Panasz elbírálását és megválaszolását követő 5 év. |

1. **Hírlevél küldése**

Azon érdeklődők részére, akik a regisztráció során a hírlevélre feliratkoznak, Társaságunk, mint Adatkezelő rendszeresen hírlevelet küld. A hírlevél feliratkozás teljesen önkéntes, nem feltétele a szerződéskötésnek. A Hírlevélről leiratkozni a hírlevelek végén lévő leiratkozási linken is lehetséges.

|  |  |  |  |  |  |  |
| --- | --- | --- | --- | --- | --- | --- |
| **Adatkezelés leírása** | **Kezelt adatok köre** | **Adatkezelés célja** | **Adatkezelés jogalapja** | **Adatok forrása** | **Adatkezelés címzettjei** | **Adattárolás időtartama** |
| Hírlevél küldése | Név  E-mail cím | Hírlevél küldése, rendszeres tájékoztatások, akciók közzététele | Érintett hozzájárulása (GDPR 6. cikk (1) a)) | Érintett | Hírlevél küldő szolgáltató, mint adatfeldolgozó | A hozzájárulás visszavonásáig |

1. **Sütik (cookie-k) alkalmazásával összefüggő adatkezelés**

**Süti tájékoztatónkat ITT találja.**

1. **TÁJÉKOZTATÁS AZ ÉRINTETTEK JOGAIRÓL**

**Jelen adatkezelésekkel kapcsolatban a Felhasználót az alábbi jogosultságok illetik meg:**

1. **Személyes adataihoz való hozzáférés joga**: Az Érintett jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a jogszabályban meghatározott információkhoz hozzáférjen. Ez alapján tehát az Érintettnek joga van megkeresni az Adatkezelőt és tájékoztatást kérni az adatainak kezeléséről, valamint hozzáférést kérni az adataihoz.

2. **Adatok helyesbítéséhez való jog:** Adatainak megváltozása esetén az érintett – a helyes adatok közlésével – bármikor kérheti az adatai helyesbítését.

3. **Adattörlés iránti jog:** Az Érintett jogosult arra, hogy az Adatkezelőtől az adatainak törlését kérje, ha az adatkezelésre már nincs szükség abból a célból, amire az adatok felvételre kerültek, ha az adatkezelés jogellenes, vagy ha az adatok törlését jogszabály előírja.

4. **Adatok kezelésének korlátozása iránti jog**: Az Érintett kérheti az adatkezelés korlátozását, ha az adatkezelés jogellenes, ha az adatkezelőnek már nincs szükséges az adatokra az adatkezelési célhoz, de az Érintett szeretné azokat felhasználni egy jogi igény előterjesztéséhez. Az adatkezelés korlátozása azt jelenti, hogy az adatot csak tárolni szabad a korlátozás feloldásáig, valamint csak jogi igény előterjesztéséhez használható fel.

5. **Adatkezelés elleni tiltakozáshoz való jog:** Az Érintett jogosult arra, hogy a saját helyzetével kapcsolatos okokból bármikor tiltakozzon személyes adatainak kezelése ellen. Ilyen esetben az Adatkezelő egyénileg vizsgálja meg, hogy fennáll-e olyan jogos ok, ami az adatkezelés szükségességét indokolja.

6. **Adathordozhatósághoz való jog**: Az Érintett jogosult arra, hogy az Adatkezelőtől megkapja az általa kezelt, rá vonatkozó személyes adatokat tagolt, széles körben használt, géppel olvasható formátumban, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az Adatkezelő. Az adatok hordozhatóságához való jog gyakorlása során az Érintett jogosult arra, hogy – ha ez technikailag megvalósítható – kérje a személyes adatok adatkezelők közötti közvetlen továbbítását.

7. **Felügyeleti hatósághoz történő panasz beadása iránti jog**: Az érintett jogosult arra, hogy a Nemzeti Adatvédelmi és Információszabadság Hatósághoz panaszt nyújtson be. (Elérhetősége: 1055 Budapest, Falk Miksa utca 9-11., 1363 Budapest, Pf. 9.)

8. **Bírósági igényérvényesítés:** Az Érintett jogosult arra, hogy bírósághoz forduljon, ha megítélése szerint az Adatkezelő, illetve az általa megbízott vagy rendelkezése alapján eljáró adatfeldolgozó személyes adatait a személyes adatok kezelésére vonatkozó előírások megsértésével kezeli.

9. **Hozzájárulás visszavonásához való jog:** Hozzájáruláson alapuló adatkezelés esetén az érintett a hozzájárulását bármikor visszavonhatja, a hozzájárulás visszavonása nem érinti a megelőző adatkezelés jogszerűségét.

1. **ADATBIZTONSÁG**

Adatkezelő gondoskodik az adatok biztonságáról. Ennek érdekében megtette azokat a technikai és szervezési intézkedéseket és kialakította azokat az eljárási szabályokat, amelyek az irányadó jogszabályok, adat- és titokvédelmi szabályok érvényre juttatásához szükségesek. Adatkezelő az adatokat megfelelő intézkedésekkel védi a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés, továbbá az alkalmazott technika megváltozásából fakadó hozzáférhetetlenné válás ellen. Az adatbiztonság szabályainak érvényesüléséről az Adatkezelő jelen Tájékoztatótól tartalmilag és formailag elkülönülő belső szabályzatok, utasítások, eljárási rendek útján (is) gondoskodik. Adatkezelő az adatok biztonságát szolgáló intézkedések meghatározásakor és alkalmazásakor tekintettel van a technika mindenkori fejlettségére és több lehetséges adatkezelési megoldás közül azt választja, amely a személyes adatok magasabb szintű védelmét biztosítja, kivéve, ha az aránytalan nehézséget jelentene.

**Automatizált döntéshozatal ténye, profilalkotás**

Tájékoztatjuk, hogy nem alkalmazunk automatizált döntéshozatali eljárást, sem profilalkotást.

**A személyes adatainak kezelésével kapcsolatos bármilyen kérdés esetén írjon az** [**info@talkymode.**](mailto:info@talkymode.hu)**com e-mail elérhetőségünkre!**